**Tantárgyi tematika és félévi követelményrendszer**

**Vállalatértékelés és erőforrásgazdálkodás - BAI0037**

**Nappali tagozat**

**Sport- és rekreációszervezés Bsc**

**Féléves tematika:**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások.
2. hét: A vállalatértékelés célja, az értékelési elvek csoportosítása. A hatékonyság elemzése vállalatgazdaságtani szempontból. A vállalat rendszerszemléletű értelmezése.
3. hét: Gazdaságossági számítások alapjai. Fedezeti kalkuláció és az ÁKFN struktúra alapjai
4. hét: A vállalkozások erőforrásai, az erőforrások főbb jellemzői, tulajdonságai, csoportosítási lehetőségei
5. hét: A tőke értelmezése, általános jellemzői, forrásai. Saját és idegen tőkeforrások értékelése. A megtérülés követelménye, a vállalkozás bevételeinek megtérülési tartalom szerinti szerkezete.
6. hét Befektetett eszközök és csoportjai a vállalati gazdálkodásban. Az amortizáció funkciói, elszámolásának lehetőségei.
7. hét: I. Zárthelyi dolgozat megírása a kiadott témakörök alapján
8. hét: Beruházási ismeretek, beruházási döntések ökonómiai sajátosságai.
9. hét: Forgóeszközök értékelése, csoportosítása. Anyag és készletgazdálkodás, logisztikai feladatok, vállalati logisztikai kapcsolódások.
10. hét: A vállalkozó, mint erőforrás. A humán erőforrás jellemzői és az azzal való gazdálkodás.
11. hét: Az erőforrásként kezelt információ szerepe a vállalkozásokban
12. hét: A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata.
13. hét: II. Zárthelyi dolgozat megírása a kiadott témakörök alapján
14. hét: A félévi teljesítmények értékelése, gyakorlati jegyek kihirdetése, pótlási lehetőségek ismertetése.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.) A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a 7. és a 13. héten zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 14. szorgalmi héten kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2020.09.01.

**Kozmáné Petrilla Gréta**

**Gazdálkodástudományi Intézet**